Referat af logemøde 18 den 8.11 2013

Hermed referat af ovenstående møde, der blev afholdt hos lillebror Peter.

Peter havde stærk inspireret af det kommende valg – som vi vender tilbage til - valgt at traktere logen med valgflæsk, - en rigtigt herre-ret.

Men inden da blev vi sendt på en opdagelsesrejse i grappa’ens land – den første var en klar og forholdsvis velsmagende grappa med en fremtrædende boquet af rensevædske, den anden en mørk grappa, var dette spændende tilsætningsstof, til gengæld med stor smag. Den 3 var vist ikke en grappa, men en timian inspireret slivovitch – også denne meget smagfuld.

Som sagt var der valgflæsk med sovs og kartofler, rundet af med æblekage pikant piftet op med et alkoholisk krydderi. Alt i alt et velvalgt (☺) måltid, der var veltilberedt.

Aftenens spil var ”Spise med Price” men jeg tror vi havde fået fat i ”pro” udgaven, for der var mange spørgsmål der var uden rigtige svar – hvilket satte præg på spilletiden. Spillet havde elementer fra ludo, - det kunne i hvert fald lade sig gøre at blive slået hjem – man skulle gå rundt på en spilleplade og samle ingredienser til en ret, der var blevet valgt til den enkelte spiller.

Lillebror havde valgt flg. spilleafgifter: 100 kr i startgebyr plus 150, 145, 140 og 130 for hhv 4,3,2 og 1 plads.

Efter mange gode runder med spørgsmål og svar endte det med at Lillebror meget imod den almindelige værtsrolle løb med 1. pladsen, Jan E på 2. pladsen, Anders på 3. pladsen og formand Jørn, - tja bum bum.

Spillet blev i øvrigt vurderet således:

Peter 4,5 hjerter, Jan E 4 hjerter, Anders 4 hjerter og Jørn solidariske 4 hjerter.

Kasseren oplyste en samlet logesaldo på 3249,92 og ingen skyldnere.

Næste møde den 11.1 kl 18 hos Jan E

Logen aftalte i øvrigt at spille på udfaldet af valget i Helsingør, men resultatet af denne beslutning hører selvfølgelig ikke til i dette referat.